CELEX: 32011R1203
Language: lv
Date: 2011-11-18 00:00:00
Title: Komisijas Īstenošanas regula (ES) Nr. 1203/2011 ( 2011. gada 18. novembris ) par atsevišķu preču klasifikāciju kombinētajā nomenklatūrā

23.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 305/12
            
         KOMISIJAS ĪSTENOŠANAS REGULA (ES) Nr. 1203/2011
   (2011. gada 18. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 18. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Mazumtirdzniecībai paredzēts komplekts, kas sastāv no:
                  —   A aparāta: audio/video signālu (televīzija) bezvadu raidītājs ar iebūvētu radio tālvadības pults signālu bezvadu uztvērēju, kas ietver infrasarkano staru raidītāju un divas atsevišķas antenas,
                  —   B aparāta: audio/video signālu (televīzija) bezvadu uztvērējs ar iebūvētu radio tālvadības pults signālu bezvadu raidītāju, kas ietver infrasarkano staru uztvērēju un divas atsevišķas antenas.
                  Komplekts ir paredzēts audio/video signāla pārraidei no ārēja avota, piemēram, satelītuztvērēja vai DVD atskaņotāja, kas savienots ar A aparātu, uz citu audio/video aparatūru, piemēram, monitoru vai televizoru, kas savienots ar B aparātu, līdz 400 m attālumam.
                  Audio/video signālus no A aparāta uz B aparātu pārraida 2,4 GHz frekvencē kā televīzijas signālus.
                  Signālus, ko pārraida no B aparāta uz A aparātu 433 MHz frekvencē, rada infrasarkano staru attālās vadības ierīce. Šie signāli ir neatkarīgi no audio/video pārraides signāliem.
                  Attālās vadības ierīci izmanto, lai kontrolētu ārējo avotu, kas saistīts ar audio/video raidītāju (A aparāts).
                  
                      (1) Sk. attēlu.
               
               
                  8528 71 99
               
               
                  Klasifikācija noteikta, ievērojot 1., 3.c un 6. vispārīgo kombinētās nomenklatūras interpretācijas noteikumu, XVI sadaļas 3. piezīmi un KN kodu 8528, 8528 71 un 8528 71 99 formulējumu.
                  A aparāta galvenā funkcija ir audio/video signālu (televīzijas) pārraidīšana, kā aprakstīts pozīcijā 8525 (sk. 3. piezīmi attiecībā uz XVI iedaļu).
                  B aparāta galvenā funkcija ir televīzijas signālu uztveršana, kā aprakstīts pozīcijā 8528. Attālās vadības ierīces signālu pārraidīšanai ir sekundārs raksturs (sk. 3. piezīmi attiecībā uz XVI iedaļu).
                  Ņemot vērā A ierīces un B ierīces funkcijas, komplekta paredzētais lietojums ir televīzijas pārraide un uztveršana.
                  Produkts ir komplekts 3.b vispārīgā interpretācijas noteikuma (VIN) nozīmē un sastāv no pārraides aparāta, kas minēts pozīcijā 8525, un televīzijas uztvērēja aparāta, kas minēts pozīcijā 8528. Tā kā neviens komponents nenosaka aparāta pamatīpašības, klasifikācija, pamatojoties uz 3.b VIN, nav iespējama.
                  Tā kā komplektu nevar klasificēt, piemērojot 3.a vai 3.b VIN, tas ir jāklasificē, piemērojot 3.c VIN, ar KN kodu 8528 71 99 kā citāda televīzijas uztvērējaparatūra, kurā nav iekļauts videodisplejs vai video ekrāns.
               
            
         
      
                  
                     
               
               
                  
                     
               
            
         (1)  Attēls pievienots tikai informācijai.